rejauldu/bengali-wikipedia huggingface dataset:
মুহাম্মদ সাইফ (; জন্ম: ১৭ মার্চ ১৯৯৪) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১২–১৩ মৌসুমে, মালদ্বীপীয় ফুটবল ক্লাব ভ্যালেন্সিয়ার যুব পর্যায়ের হয়ে খেলার মাধ্যমে সাইফ ফুটবল জগতে প্রবেশ করেছেন এবং পরবর্তীকালে মাজিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমেই, ভ্যালেন্সিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভ্যালেন্সিয়ার হয়ে দুই মৌসুম অতিবাহিত করার পর ২০১৪ সালে তিনি মাজিয়ায় যোগদান করেছেন। মাজিয়ায় ২ মৌসুম অতিবাহিত করার পর নিউ রেডিয়েন্টের সাথে চুক্তি স্বাক্ষর করেছেন। পরবর্তীকালে, তিনি ভিক্টরির হয়ে খেলেছেন। ২০১৭–১৮ মৌসুমে, তিনি ভিক্টরি হতে মালদ্বীপীয় ক্লাব গ্রিন স্ট্রিটসে যোগদান করেছেন।  ২০১২ সালে, সাইফ মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৬ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।  প্রারম্ভিক জীবন মুহাম্মদ সাইফ ১৯৯৪ সালের ১৭ই মার্চ তারিখে মালদ্বীপে জন্মগ্রহণ করেছেন।  আন্তর্জাতিক ফুটবল সাইফ মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।  ২০১৬ সালের ১১ই জানুয়ারি তারিখে, মাত্র ২১ বছর, ৯ মাস ও ২৫ দিন বয়সে, ডান পায়ে ফুটবল খেলায় পারদর্শী সাইফ কম্বোডিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি মালদ্বীপ ৩–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে সাইফ সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মালদ্বীপ  ২০১৬  ২  ০ ২০১৯  ৩  ০ ২০২১  ১  ০ সর্বমোট  ৬  ০  তথ্যসূত্র  বহিঃসংযোগ             বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:পুরুষ ফুটবল রক্ষণভাগের খেলোয়াড়
চড়াইদেও জেলা () অসমে নবগঠিত একটি জেলা।  ২০১৫ সনের ১৫ই আগস্ট তারিখে অসমের মুখ্যমন্ত্রী তরুণ গগৈ শিবসাগর জেলার চড়াইদেও মহকুমাকে নতুন জেলা হিসেবে ঘোষণা করেন।  চড়াইদেও নামের ব্যুৎপত্তি চড়াইদেও বা আসামীয়া বানানে চরাইদেউ নামের উৎপত্তি তাই ভাষা চে-তাম-ডয় থেকে হয়েছে।  লিখিত আছে যে স্বর্গদেউ চ্যাও-ল্যুং-চ্যুকাফা পাটকাই পাহাড় অতিক্রম করে এখানেই প্রথম রাজ্য স্থাপন করেছিলেন। তিনি এখানকার সৌন্দর্যে মোহিত হয়ে চে-তাম-ডয় নামকরণ করে রাজধানী স্থাপন করেছিলেন । যার অর্থ পাহাড়ের প্রদেশ। কালক্রমে এই স্থান স্থানীয়ভাবে চরাইদেউ নামে ও বাংলায় চড়াইদেও নামে বিখ্যাত হয়ে উঠে।  যাতায়ত স্থলপথ ঐতিহাসিক স্থান হওয়ায় জেলাটিতে বহুপ্রাচীন রাজা নির্মিত পথ রয়েছে। যদিও মুখ্য পথরুপে  ধোদর আলি  ব্যবহার করা হয়। পথটি শিবসাগর জেলা, গোলাঘাট জেলা, নাজিরা, বালিঘাট, শিমলুগুরি  ও নামরুপকে সংযুক্ত করেছে।  তাছাড়াও ৩৭নং জাতীয় সড়ক দ্বারা পথটি সংযুক্ত। ইতিহাস মতে আহোম সাম্রাজ্যের রাজত্ব কালে পাইক প্রথার প্রচলন ছিল।  পাইকের দ্বায়িত্ব থেকে পরিত্রাণ পাওয়ার জন্য বহু অসাধু লোক ভকতের বেশে সত্রসমূহে বিনা পরিশ্রমে জীবিকা-নির্বাহ করিত। গদাধর সিংহ এই ভণ্ড ভকত বা ধোদরকে চিনাক্ত করেন ও  এই পথ নির্মাণের কাজে নিয়োগ করেন। ফলে গোলাঘাট জেলার কমারবন্ধা থেকে ডিব্রুগড় জেলার জয়পুর পর্যন্ত বিস্তৃত এই পথটির নাম ধোদর আলি নামে নামকরণ করা হয় ।  আরেকটি ঐতিহাসিক পথ  নাহর আলি যা সোণারি নগরে সংযুক্ত হয়েছে।  রেলপথ শিমলুগরি জংশন চরাইদেউ জেলার প্রধান রেল জংশন। অন্যান্য স্টেশনের মধ্যে সোনারির ভজো ও নামরুপ স্টেশন উল্লেখযোগ্য।  বায়ুপথ মোহনবাড়ি বিমনবন্দর ও ডিব্রুগড় বিমানবন্দর চরাইদেউ জেলাকে বায়ুপথ দ্বারা সংযুক্ত করেছে।  পবন হংস নামক সরকারী বিমানসেবাও এখানে আছে। তথ্যসূত্র  বিষয়শ্রেণী:আসামের জেলা বিষয়শ্রেণী:চড়াইদেও জেলা বিষয়শ্রেণী:২০১৫-এ আসামে প্রতিষ্ঠিত বিষয়শ্রেণী:আহোম রাজ্য
থাম্ব|৩০০পিক্সেল|ডান|হোস্ট আইডেন্টিফায়ারকে বিভাজনের মাধ্যমে সাবনেট দেখানো হয়েছে।  সাবনেটওয়ার্ক বা সাবনেট হলো কোন আইপি নেটওয়ার্কের একটি যৌক্তিক উপবিভাগ। একটি নেটওয়ার্ককে দুই বা ততোধিক নেটওয়ার্কে বিভক্ত করাকে সাবনেটিং বলে। Updated by RFC 6918.  একই সাবনেটের অধীনে থাকা কম্পিউটারগুলোকে শনাক্তকরণের ক্ষেত্রে এদের আইপি ঠিকানায় অভিন্ন মোস্ট-সিগনিফিকেন্ট-বিটের একটি গ্রুপকে অন্তর্ভুক্ত করা হয়। এর ফলে একটি আইপি ঠিকানার দুটি অংশে যৌক্তিক বিভাজন ঘটে: প্রথম অংশটি নেটওয়ার্ক নাম্বার বা রাউটিং প্রিফিক্স এবং শেষ অংশটি হোস্ট আইডেন্টিফায়ার যা বিশেষ একটি হোস্ট বা নেটওয়ার্ক ইন্টারফেসকে নির্দেশ করে।  নেটওয়ার্ক অ্যাড্রেসিং এবং রাউটিং ইন্টারনেটের সাথে যুক্ত প্রতিটি কম্পিউটারের একটি ঠিকানা থাকে; যাকে আমরা আইপি ঠিকানা বলে জানি। এই আইপি ঠিকানার দুটি ভার্সন আছে। যেটি আইপি ভার্সন ৪ এবং আইপি ভার্সন ৬ নামে পরিচিত।  আইপি ভার্সন ৪ হচ্ছে ৩২ বিটের হয়। এই ৩২ বিটের আইপি ঠিকানা দুইভাগে বিভক্ত। ১. নেটওয়ার্ক ঠিকানা ২. হোস্ট ঠিকানা।  প্রতিটি নেটওয়ার্কের আলাদা আলাদা ঠিকানা থাকে। যেগুলোর মাধ্যমে ডাটা রাউট হয়। এখন একটি আইপি ঠিকানার কোনটি নেটওয়ার্ক অংশ এবং কোনটি হোস্ট অংশ সেটি বোঝাতে সাবনেট মাস্ক ব্যবহার করা হয়। সাবনেটিংয়ে মূলত এই সাবনেট মাস্ক নিয়ে কাজ।  আইপি ঠিকানা ভার্সন ৪  নেটওয়ার্ক ও হোস্ট আইপি ভি৪ এ সাবনেট মাস্কও ৩২ বিটের হয়। যেহেতু কম্পিউটার বাইনারি সংখ্যা ছাড়া বোঝে না তাই আইপি ঠিকানা ও সাবনেট মাস্ক দুটোই বাইনারি (০ ও ১) দ্বারা প্রকাশ করা হয়। কিন্তু আমাদের সুবিধার জন্য আমরা ডেসিমালে হিসাব করে থাকি।  আইপি ঠিকানার যেটুকু নেটওয়ার্ক অংশ সাবনেটে সেটাকে ১ দ্বার এবং হোস্টের অংশকে ০ দ্বার চিহ্নিত। নিচের টেবিলে আইপিভি৪ এ ক্লাস-সি এর ডিফল্ট সাবনেট মাস্ক দেয়া আছে।   বাইনারি ডেসিমাল আইপি ঠিকানা 11000000.00000000.00000010.10000010 192.0.2.130 সাবনেট মাস্ক 11111111.11111111.11111111.00000000 255.255.255.0 নেটওয়ার্ক অংশ 11000000.00000000.00000010.00000000 192.0.2.0 হোস্ট আইডেন্টিফায়ার 00000000.00000000.00000000.10000010 0.0.0.130  সাবনেট মাস্ককে আরো সহজে বুঝার জন্য আমরা ১৯২.০.২.১৩০/২৪ এভাবে প্রকাশ করি। শেষে ২৪ মানে আইপি ঠিকানার নেটওয়ার্ক বিট ২৪ এবং বাকি ৮ বিট হোস্টের জন্য বরাদ্দ  সাবনেটিং সাবনেটিং হল নেটওয়ার্কের সামনের অংশ হিসাবে হোস্ট অংশ থেকে কিছু উচ্চ-অর্ডার বিট মনোনীত করার এবং সাবনেট মাস্ককে যথাযথভাবে সামঞ্জস্য করার প্রক্রিয়া।   বাইনারি ডেসিমাল আইপি ঠিকানা 11000000.00000000.00000010.10000010 192.0.2.130 সাবনেট মাস্ক 11111111.11111111.11111111.11000000 255.255.255.192 নেটওয়ার্ক অংশ 11000000.00000000.00000010.10000000 192.0.2.0 হোস্ট আইডেন্টিফায়ার 00000000.00000000.00000000.00000010 0.0.0.2  সাবনেটওয়ার্কের উদ্দেশ্য একটি নেটওয়ার্কের ভিতর কয়েক মিলিয়ন হোস্ট রাখা যায়। কিন্তু এতগুলো হোস্ট একটি নেটওয়ার্কের আওতায় রাখলে বিভিন্ন ধরনের সমস্যার সৃষ্টি হয়। যেমন: ডাটা ট্রান্সমিশন অনেক ধিরগতির হয়ে যাবে, নেটওয়ার্কের ভিতর কোনো সমস্যা হলে খুজে বের করা কষ্টকর ইত্যাদি বিভন্ন সমস্যা হয়।  বড় নেটওয়ার্কের সকল সমস্যা দূর করতে মূল নেটওয়ার্ককে অনেকগুলো সাব নেটওয়ার্কে বিভক্ত করা হয়। যাতে করে নেটওয়ার্কের ভিতর সমস্যাগুলো দ্রুত সমাধান করা যায়।  তথ্যসূত্র  বিষয়শ্রেণী: কম্পিউটার নেটওয়ার্ক বিষয়শ্রেণী:আইপি ঠিকানা বিষয়শ্রেণী:ইন্টারনেট স্থাপত্য বিষয়শ্রেণী:রাউটিং
This template is used to retrieve wikidata for use in  templates transcluded in articles about populated places in the Philippines.  Currently, this template is used within the article, but may be moved to  in the future.  Keeping the "infobox parameter" / "wikidata property" relationships within a single template ensures some level of consistency, allows for tracking of uses, and allows for changes to the relationships without changing every single article.  Add    ব্যবহার  {{PH wikidata|property name}} where property name is one of the following   area_code   area   assets   capital_of   climate_type  commons   coordinates  council_title   country  diocese  district   electoral_district   electorate_point_in_time   electorate_title   electorate   elevation_ft   elevation_m   established_date or founded   expenditure   facebook   government_type   iata   icao   image_caption   image_flag   image_map   image_map1   image_seal   image_shield   image_skyline   income_class_ordinal   income_class_title  income_class or income_class_text   instagram   iso_region or iso_code or coordinates_region   language   leader_title or mayor_title   liabilities   located_on or located_in   map_caption   map_caption1   motto   municipalities or barangays   name  nickname1  official_name   operator  osm   patron_saint   population_as_of   population_demonym or demonym   population_point_in_time   population_total   postal_code  province   psgc_title   psgc  region   revenue   revenue_point_in_time   seat   settlement_text  settlement_type  twitter   vicemayor_title   website  youtube   infobox lighthouse admiralty ARLHS characteristic focalheight height light_sector NGA range   অনুসরণকরণ   Special:WhatLinksHere/Template:PH wikidata/check wikidata commons link  Special:WhatLinksHere/Template:PH wikidata/deprecated parameter   আরও দেখুন        /
ইলিশিয়াম থিয়েটার ১৮৮৮ সালে ঢাকায় প্রতিষ্ঠিত একটি নাট্যদল। বাংলাপিডিয়া হতে প্রাপ্ত তথ্যমতে এটিই বাংলাদেশে প্রতিষ্ঠিত প্রথম নাট্যদল।   ইতিহাস  উনিশ শতকের দ্বিতীয়ার্ধে গঠিত এই দলের প্রতিষ্ঠাতা ছিলেন কৃষ্ণকিশোর বসাক এবং জগন্নাথ কলেজের অধ্যক্ষ কুঞ্জলাল নাগ ছিলেন এই দলটির পরিচালকইলিশিয়াম থিয়েটার। দীনবন্ধু মিত্র রচিত "নীলদর্পণ" নাটক মঞ্চস্থ করায় ইংরেজ সরকার নাটকের বিশেষ কিছু অংশের অভিনয় সম্পর্কে আপত্তি জানায় এবং অভিনয় নিয়ন্ত্রণ আইন প্রয়োগ করে এই নাটকটির অভিনয় বন্ধ করে দেয়; ফলে কালক্রমে এই নাট্যদলটি ভেঙে যায়নাট্যগোষ্ঠী।   আরও দেখুন   দীনবন্ধু মিত্র  নীলদর্পণ  কুঞ্জলাল নাগ   তথ্যসূত্র    বহিঃসংযোগ   ইলিশিয়াম থিয়েটার  বিষয়শ্রেণী:১৮৮৮-এ প্রতিষ্ঠিত বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:নাটক বিষয়শ্রেণী:বাংলাদেশের নাট্যশালা কোম্পানি
মহালক্ষ্মী হলো সম্পদ, সৌভাগ্য এবং সমৃদ্ধির দেবী।  মহালক্ষ্মী দেবী দুর্গার ভয়ঙ্কর রূপকেও উল্লেখ করতে পারে যা তিনি সমুদ্র মন্থনের আগে লক্ষ্মী অদৃশ্য হওয়ার সময় বিশ্বকে রক্ষা করার সময় গ্রহণ করেছিলেন ।   জায়গা    মহালক্ষ্মী, মুম্বাই , মুম্বাই, মহারাষ্ট্রের একটি পাড়া  মহালক্ষ্মী রেলওয়ে স্টেশন , একটি শহরতলির রেলওয়ে স্টেশন যা আশেপাশের লোকদের সেবা করে  মহালক্ষ্মী রেসকোর্স , আশেপাশে ঘোড়দৌড়ের ট্র্যাক  মহালক্ষ্মী ধোবি ঘাট , আশেপাশে একটি বড় ওপেন-এয়ার লন্ড্রি  মহালক্ষ্মী, ইন্দোর , মধ্যপ্রদেশের ইন্দোরের একটি উপশহর  মহালক্ষ্মী লেআউট , উত্তর-পশ্চিম ব্যাঙ্গালোর, কর্ণাটকের একটি উপশহর  মহালক্ষ্মী মেট্রো স্টেশন , শহরতলির একটি মেট্রো স্টেশন  মহালক্ষ্মী, ললিতাপুর , নেপালের ললিতপুর জেলার একটি পৌরসভা  মহালক্ষ্মী, ধানকুটা , নেপালের ধনকুটা জেলার একটি পৌরসভা   মহালক্ষ্মীকে উৎসর্গ করা মন্দির    মহালক্ষ্মী মন্দির, কোলহাপুর , কোলহাপুর, মহারাষ্ট্রের একটি মন্দির  মহালক্ষ্মী মন্দির, মুম্বাই , মুম্বাই, মহারাষ্ট্রের একটি মন্দির  মহালক্ষ্মী মন্দির, হেদাভদে , মহারাষ্ট্রের ভাসাই ভিরার অঞ্চলের একটি মন্দির  গোরাবনহল্লি মহালক্ষ্মী মন্দির   অন্যান্য    মহালক্ষ্মী (টিভি সিরিজ) , একটি তামিল সোপ অপেরা  মহালক্ষ্মী (কন্নড় অভিনেত্রী) , ভারতীয় চলচ্চিত্র অভিনেত্রী  মহালক্ষ্মী ব্রত , একটি হিন্দু অনুষ্ঠান  মহালক্ষ্মী আইয়ার , একজন ভারতীয় প্লেব্যাক গায়িকা  মহালক্ষ্মী এক্সপ্রেস , ভারতীয় রেলওয়ের অন্তর্গত একটি এক্সপ্রেস ট্রেন যা মুম্বাই এবং কোলহাপুরের মধ্যে চলে।
ভস্টক ২ (; , , অনুবাদ: "পূর্ব ২") হলো সোভিয়েত মানব মহাকাশ কর্মসূচির দ্বিতীয় অভিযাত্রা। এতে সোভিয়েত নাগরিক জার্মান টিটোভ পরিভ্রমণ করেন। ভস্টক রকেট তাকে নিম্ন পৃথিবী কক্ষপথে নিয়ে যায় এবং নিরাপদে ফিরিয়ে আনে। এটি ১৯৬১ সালের ৬ আগস্ট উৎক্ষেপণ করা হয় এবং ৭ আগস্ট তারিখে নিরাপদে পৃথিবীতে প্রত্যাবর্তন করে।   পটভূমি    অভিযাত্রী   মূল অভিযাত্রী : জার্মান টিটোভ - একমাত্র অভিযান   বিকল্প অভিযাত্রী : আন্দ্রিয়ান জি. নিকোলায়েভ  সংরক্ষিত অভিযাত্রী : গ্রেগরি নেলিয়ুবভ।   মিশন পরামিতি   ভর:   পেরিজি:   অ্যাপোজি:   প্রবণতা: ৬৪.৯৩°  সময়কাল: ৮৮.৪৬ মিনিট।   তথ্যসূত্র    বহিঃসংযোগ   বিষয়শ্রেণী:ভস্টক অভিযান বিষয়শ্রেণী:১৯৬১-এ উৎক্ষিপ্ত মহাকাশযান
ত্রিলক্ষণ () বা অস্তিত্বের তিন চিহ্ন হলো বৌদ্ধ দর্শন মতে সমস্ত অস্তিত্ব ও প্রাণীর তিনটি বৈশিষ্ট্য - অনিক্ক, দুঃখ, এবং অনাত্তা। ত্রিলক্ষণ বৌদ্ধদের চতুরার্য সত্য এবং অষ্টাঙ্গিক মার্গের কেন্দ্রীয় বিষয়।   লক্ষণসমূহ  থেরবাদ সম্প্রদায়ের পালি ঐতিহ্যে অনুসারে:Tse-fu Kuan 關則富, 'Mahāyāna Elements and Mahāsāṃghika Traces in the Ekottarika-āgama' in Dhammadina (ed.)  Research on the Ekottarika-āgama (2013). Dharma Drum Publishing, Taipei.  সব্বে সংস্কার আনিক্কা – সকল সংস্কার চিরস্থায়ী  সব্বে সংস্কার দুঃখ - সকল সংস্কার অসন্তোষজনক, অসম্পূর্ণ, অস্থির  সব্বে ধম্মা অনাত্তা – সকল ধর্মের (শর্তযুক্ত বা শর্তহীন জিনিস) কোন অপরিবর্তনীয় স্ব বা আত্মা নেই  উত্তরের বৌদ্ধ সর্বাস্তিবাদ ঐতিহ্যের সংযুক্ত আগম অনুসারে:Thich Nhat Hanh, The Heart of the Buddha's Teaching  সমস্ত শর্তযুক্ত জিনিস চিরস্থায়ী (সর্বসংস্করা অনিত্যঃ)  সমস্ত ধর্মই অ-স্বয়ং (সর্বধর্ম অনাত্মানঃ)  নির্বাণ শান্ত (শান্তন নির্বাণম)   টীকা    তথ্যসূত্র    উৎস                 বিষয়শ্রেণী:বৌদ্ধ দার্শনিক ধারণা বিষয়শ্রেণী:সত্তাতত্ত্ব
সৈয়দ আবুল মাসুদ  () ( ১৯ ফেব্রুয়ারি ১৯১৫ – ৩ জানুয়ারি ১৯৯১) ছিলেন পদ্মভূষণ পুরস্কারে সম্মানিত বিশিষ্ট বাঙালি আইনজীবী।   অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৬৭,   জন্ম ও শিক্ষা জীবন সৈয়দ আবুল মাসুদের জন্ম ব্রিটিশ ভারতের অধুনা পশ্চিমবঙ্গের হাওড়া জেলার আজানগাজিতে। পিতা স্যার সৈয়দ নাসিম আলি ছিলেন অবিভক্ত বঙ্গের কলকাতা হাইকোর্টের প্রধান বিচারপতি। ১৯৩০ খ্রিস্টাব্দে কলকাতার ভবানীপুর মিত্র ইনস্টিটিউশন থেকে বৃত্তি-সহ ম্যাট্রিক, ১৯৩৪ খ্রিস্টাব্দে দর্শনশাস্ত্রে অনার্স নিয়ে বি.এ এবং ১৯৩৬ খ্রিস্টাব্দে কলকাতা বিশ্ববিদ্যালয় থেকে এম. এ পাশ করে বিলেতে ব্যারিস্টারি পড়তে যান। ১৯৩৯ খ্রিস্টাব্দে দ্বিতীয় বিশ্বযুদ্ধ আরম্ভ হলে পড়া শেষ না করে দেশে ফিরে আইন পড়া সমাপ্ত করেন। লন্ডনে হিটলার কর্তৃক বোমা বর্ষণের জন্য ১৯৪১-৪২ খ্রিস্টাব্দে ব্যারিস্টারি পরীক্ষা দিল্লিতে অনুষ্ঠিত হয় এবং ফল প্রকাশিত হয় ১৯৪৪ খ্রিস্টাব্দে।   কর্মজীবন ব্যারিস্টারি পরীক্ষার ফল প্রকাশের আগেই আবুল মাসুদ এ.আর.পি.তে স্টাফ অফিসার পদে যোগ দেন। পরীক্ষার ফল প্রকাশের পর সে চাকরি ছেড়ে কলকাতা হাইকোর্টে প্র্যাকটিশ শুরু করেন। ১৯৪৬ খ্রিস্টাব্দ হতে ১৯৬২ খ্রিস্টাব্দ পর্যন্ত তিনি সন্ধ্যায় কলকাতা বিশ্ববিদ্যালয়ে আইনের অধ্যাপনা করতেন। ১৯৬৪ খ্রিস্টাব্দে হাইকোর্টের জজ নির্বাচিত হন।  ১৯৫৪ খ্রিস্টাব্দে প্রধানমন্ত্রী জওহরলাল নেহরুর নেতৃত্বে দেড় মাস চীন ভ্রমণ করেন। ১৯৬০ খ্রিস্টাব্দ থেকে দীর্ঘ বারো বৎসর তিনি বিশ্বভারতীর কোষাধ্যক্ষ ছিলেন। অর্থ কমিশনে তিনিই প্রথম বাঙালি জজ সদস্য (১৯৭২-৭৩) ছিলেন।  ১৯৭৭ খ্রিস্টাব্দে কলকাতা হাইকোর্টের অস্থায়ী প্রধান বিচারপতি হয়ে ওই বছরই অবসরগ্রহণ করেন।  ১৯৭৮ খ্রিস্টাব্দে দক্ষিণ আমেরিকায় নিকারাগুয়ার স্বাধীনতার জন্য যে কনফারেন্স হয় তিনি তার প্রেসিডেন্ট ছিলেন। ১৯৮১ খ্রিস্টাব্দে রাষ্ট্রসংঘের মানবাধিকার বিশেষজ্ঞ কমিটির ভাইস চেয়ারম্যান নির্বাচিত হয়ে তিন বছর জেনিভায় কাটান। ১৯৮২ খ্রিস্টাব্দে হজ ব্রত সমাপন করেন। ১৯৮৩ খ্রিস্টাব্দে বাগদাদে জিয়ারত করেন। ১৯৮৪ খ্রিস্টাব্দে সিমলা ইনস্টিটিউট অফ অ্যাডভান্স স্টাডিজের ভাইস চেয়ারম্যান হন। তিনি দেশ-বিদেশের নানা গুরুত্বপূর্ণ প্রতিষ্ঠানের সঙ্গে যুক্ত ছিলেন।  জীবনাবসান জাস্টিস সৈয়দ আবুল মাসুদ ১৯৯১ খ্রিস্টাব্দের  তেসরা জানুয়ারি প্রয়াত হন।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি বিচারপতি
CIAAW পারমাণবিক ওজন (এর নির্ভুলতা ও সংশ্লিষ্ট মানসহ) পরিবর্তন করে প্রকাশ করতে পারে। ১৯৪৭ সাল থেকে, এই পরিবর্তনগুলো সাধারণত বিজোড় বছরগুলোতে প্রকাশ করা হয়; তবে প্রকৃত প্রকাশের তারিখ পরে হতে পারে।  ২০০৯  (ইন্টারভাল নোটেশন প্রবর্তন; Ge):  ২০১১  (Br, Mg-এর জন্য ইন্টারভাল):  ২০১৩  (সব মৌলের তালিকা):  ২০১৫  (ইটারবিয়ামের মান পরিবর্তিত):  ২০১৭  (১৪টি মান পরিবর্তিত):   ২০১৯ (হাফনিয়ামের মান পরিবর্তিত):   ২০২০* (সীসার মান পরিবর্তিত):   * "২০২০" সাল একটি ব্যতিক্রম, কারণ CIAAW জানায় যে কেবল বিজোড় বছরে পরিবর্তনগুলো আনুষ্ঠানিকভাবে প্রকাশ করা হয়।  ২০২১    (সব মৌলের তালিকা); (৪টি মান পরিবর্তিত; নতুন প্রতীক চালু; "conventional" ও "abridged" কলাম একীভূত; অনিশ্চয়তা প্রকাশে ± চিহ্ন ব্যবহার শুরু):  অনিশ্চয়তা ব্যবস্থাপনা   মূল্যগুলোর অনিশ্চয়তা (বিশেষ করে [ ] পরিসর যুক্ত মানগুলোতে) কিভাবে প্রকাশ ও ব্যাখ্যা করতে হবে, সে সম্পর্কে:     : নোটেশনের পরিবর্তন (অর্থাৎ মান নয়, তার প্রকাশভঙ্গি), যেমন  কে পরিবর্তন করে  হিসেবে উপস্থাপন করা।    — Audi     — Audi (২০০৮ সালের ইংরেজি উইকিপিডিয়ার "Isotopes of <element>" টেবিলে ব্যবহৃত)     — De Laeter   — Wieser    ({{CRC85|chapter=11}}) — Holden     -- কাজ করছে না/প্রবেশাধিকারের সমস্যা  আরও দেখুন:
গোলাম গাউস হাজারভি (১৮৯৬ - ৪ ফেব্রুয়ারি ১৯৮১) একজন পাকিস্তানি ইসলামি পণ্ডিত ও রাজনীতিবিদ যিনি ১৯৭২ থেকে ১৯৭৭ সাল পর্যন্ত পাকিস্তানের জাতীয় সংসদের সদস্য ছিলেন।  প্রাথমিক শিক্ষা  তিনি ১৮৯৬ সালে মনসেহরার হাযারায় জন্ম গ্রহণ করেন। তার পিতার নাম হাকিম সৈয়দ গুল। ১৯১৪ সালে তিনি মাধ্যমিক পরীক্ষায় উত্তীর্ণ হয়ে পিতার নিকট প্রাথমিক ধর্মীয় শিক্ষা লাভ করেন। অতপর উচ্চশিক্ষা লাভের জন্য ১৯১৫ সালে দারুল উলুম দেওবন্দে যান। সেখানে মাহমুদুল হাসান দেওবন্দির অধিনে পড়ালেখা করেন। অতপর ১৩৩৭ হিজরিতে আনোয়ার শাহ কাশ্মিরির নিকট দাওরায়ে হাদিস (সমমান এমএ) অধ্যয়ন করে হাদিসের সনদ অর্জন করেন।   তথ্যসূত্র    গ্রন্থপঞ্জি      বিষয়শ্রেণী:১৮৯৬-এ জন্ম বিষয়শ্রেণী:পাকিস্তান জাতীয় পরিষদ সদস্য ১৯৭২-১৯৭৭ বিষয়শ্রেণী:১৯৮১-এ মৃত্যু বিষয়শ্রেণী:জমিয়ত উলামায়ে ইসলামের রাজনীতিবিদ বিষয়শ্রেণী:মনসেহরা জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:দেওবন্দি ব্যক্তি বিষয়শ্রেণী:মজলিসে আহরারে ইসলামের সভাপতি
দ্য ওকলাহোমান হচ্ছে ১৯৫৭ সালে মুক্তিপ্রাপ্ত ওয়েস্টার্ন ঘরানার একটি চলচ্চিত্র। চলচ্চিত্রটিতে অভিনয় করেছেন জুয়েল ম্যাকক্রি, বারবারা হালে ও ব্রাড ডেক্সটার। এটি ছিল অভিনেত্রী এস্তার ডেল অভিনীত শেষ চলচ্চিত্র।   কাহিনী সংক্ষেপ    অভিনয়  thumb|250px|right|চলচ্চিত্রটির জন্য পাবলিসিটি ফটোগ্রাফ জুয়েল ম্যাকক্রি ও গ্লোরিয়া ট্যালবট।   জুয়েল ম্যাকক্রি - জন ব্রাইটন  বারবারা হালে - আন্নে বার্নেস  ব্র‍্যাড ডেক্সটার - চেস ডুবিয়ে  ভার্না ফেল্টন - মিস্ট্রেস ওয়েনব্রুক  ডগলাস ডিক - ডেল ডুবিয়ে  মাইকেল পেট - চার্লি  গ্লোরিয়া ট্যালবট - মারিয়া  এস্তার ডেল - মিস্ট্রেস ফিটজ্জারাল্ড  রেয় টিল - জ্যাসন  স্কটি বেকেট - রাঞ্চ এর মেসেঞ্জার (অস্বীকৃত)   কমিক বুক অভিযোজন   ডেল ফোর কালার #৮২০ (জুন ১৯৫৭)   তথ্যসূত্র    বহিঃসংযোগ     বিষয়শ্রেণী:১৯৫৭-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র
সর্নি () ভারতের মধ্য প্রদেশ রাজ্যের বেতুল জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে সর্নি শহরের জনসংখ্যা হল ৯৫,০১৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে সর্নি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
পালাউ ফুটবল অ্যাসোসিয়েশন (; এছাড়াও সংক্ষেপে পিএফএ নামে পরিচিত) হচ্ছে পালাউয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০২ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর পালাউয়ের কররে অবস্থিত।  এই সংস্থাটি পালাউয়ের পুরুষ, নারী দলের পাশাপাশি ঘরোয়া ফুটবলে পালাউ ফুটবল লীগ এবং পালাউ যুব ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে পালাউ ফুটবল অ্যাসোসিয়েশনের সভাপতির দায়িত্ব পালন করছেন ডেস্টিন পেনল্যান্ড।  তথ্যসূত্র  বহিঃসংযোগ     বিষয়শ্রেণী:পালাউ ফুটবল অ্যাসোসিয়েশন বিষয়শ্রেণী:২০০২-এ পালাউয়ে প্রতিষ্ঠিত বিষয়শ্রেণী:২০০২-এ প্রতিষ্ঠিত ক্রীড়া সংস্থা বিষয়শ্রেণী:পালাউয়ের ক্রীড়া নিয়ন্ত্রণ সংস্থা বিষয়শ্রেণী:পালাউয়ের ফুটবল পরিচালনা পরিষদ বিষয়শ্রেণী:ওএফসির সদস্য
সারাই বারেমান নিউজিল্যান্ডে জন্মগ্রহণকারী একজন ফুটবলার। তিনি এখন মহিলা ফুটবল অ্যাসোসিয়েশন এর প্রধান কর্মকর্তা।  ক্যারিয়ার  সারাই, খেলোয়াড় হিসেবে সাওমা ফুটবল টিমের হয়ে খেলতেন। তিনি সাওমা ফুটবল টিমের অর্থ উপদেষ্টা ছিলেন। ২০১১-১৪ সাল পর্যন্ত তিনি দলের প্রধান নির্বাহী কর্মকর্তা হিসেবে দায়িত্ব পালন করেন। ২০১৪ সালে সারাই ওসেনিয়া ফুটবল ফেডারেশনের অপারেশন ম্যানেজার নির্বাচিত হন। ২০১৬ পর্যন্ত ফিফার গঠিত কমিটিতে একমাত্র নারী সদস্য। সারাই ফিফা নেতৃত্বে অসাধারণ ভূমিকা রাখেন। পরের বছর তিনি প্রথম প্রধান মহিলা কর্মকর্তা হিসেবে নিয়োগ পান। ২০১৮ সালে সারাই "ফিফা অনূর্ধ্ব-২০ মহিলা বিশ্বকাপের ড্র পরিচালনা করেন" ।    তথ্যসূত্র   বিষয়শ্রেণী:১৯৮০-এর দশকে জন্ম বিষয়শ্রেণী:নিউজিল্যান্ডীয় ফুটবলার বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় নারী ক্রীড়াবিদ
বিবেকানন্দ রক মেমোরিয়াল ভারতের তামিলনাড়ু রাজ্যের কন্যাকুমারীতে অবস্থিত হিন্দুদের একটি পবিত্র স্মারকস্থল ও জনপ্রিয় পর্যটন কেন্দ্র। এটি কন্যাকুমারীর বাবাতুরাই-এর কাছে মূল ভূখণ্ড থেকে ৫০০ মিটার দূরে সমুদ্রের উপর অবস্থান করছে। বিবেকানন্দ রক ভারতের প্রধান স্থলভাগের দক্ষিণতম বিন্দু। ১৮৯২ সালের ডিসেম্বর মাসে স্বামী বিবেকানন্দ এখানে এসে এই শিলাখণ্ডের উপর বসে দীর্ঘক্ষণ ধ্যান করেছিলেন। এখানে বসে তিনি ভারতের অতীত, বর্তমান ও ভবিষ্যৎ সম্পর্কে দীর্ঘক্ষণ চিন্তা করেন। তারই স্মৃতিতে ১৯৭০ সালে বিবেকানন্দ রক মেমোরিয়াল কমিটি এখানে একটি স্মারকস্থল নির্মাণ করেন।  প্রাচীন তামিল প্রবাদ অনুসারে, এই শিলাতে দেবী কুমারী বসে তপস্যা করেছিলেন। তাই এই শিলার আগেকার নাম ছিল শ্রীপদ পারাই (দেবী কুমারীর পদস্পর্শধন্য শিলা)। বর্তমানে শিলার উপর একটি ধ্যানমণ্ডপ নির্মিত হয়েছে। এখানে বসে পর্যটকরা ধ্যান করেন। ধ্যানমণ্ডপের স্থাপত্যে ভারতের নানা অঞ্চলের স্থাপত্যরীতির মিশ্রণ দেখা যায়। মণ্ডপের ভিতর স্বামী বিবেকানন্দের একটি মূর্তিও আছে। এখান থেকে আরব সাগর, ভারত মহাসাগর ও বঙ্গোপসাগরের মিলনস্থল দেখা যায়।  চিত্রশালা   তথ্যসূত্র    বহিঃসংযোগ   বিবেকানন্দ কেন্দ্র  বিষয়শ্রেণী:তামিলনাড়ুর স্মারকস্থল বিষয়শ্রেণী:কন্যাকুমারী বিষয়শ্রেণী:রামকৃষ্ণ মিশন বিষয়শ্রেণী:স্বামী বিবেকানন্দের স্মারক বিষয়শ্রেণী:ভারতের দ্বীপ বিষয়শ্রেণী:ভারতের জনবহুল স্থান বিষয়শ্রেণী:বঙ্গোপসাগরের দ্বীপ
মুজিব পরদেশী বাংলাদেশি একজন জনপ্রিয় কণ্ঠশিল্পী। তিনি লোকগীতি ধারার শিল্পী হিসেবেই বিশেষ পরিচিত। তাঁর প্রকৃত নাম মুজিবুর রহমান মোল্লা।  জন্ম ও পরিবার তাঁর পিতার নাম ইউসুফ আলী মোল্লা। তিনি পাকিস্তানের করাচিতে ব্যবসা করতেন। মুজিব পরদেশী করাচীতে জন্মগ্রহণ করেন। ৬ বোন,৩ ভাইয়ের মধ্যে  তিনি সবার বড়। ১৯৬৫ সালে ১১ বছর বয়সে ঢাকায় চলে আসেন। ঢাকা বিশ্ববিদ্যালয় থেকে তিনি মাস্টার্স ডিগ্রী লাভ করেন।  সঙ্গীতজীবন করাচীতে ওস্তাদ আশিক আলীর কাছে তবলা শেখা শুরু করেন। শৈশবেই শাস্ত্রীয় সঙ্গীতে তালিম নিয়েছেন ওস্তাদ গোলাম হায়দার আলী খান, ওস্তাদ ফজলুল হক, ওস্তাদ আমানুল্লাহ'র নিকট। তবলা শিখেছেন ওস্তাদ মনির হোসেন খান ও ওস্তাদ সাজ্জাদ হোসেন খানের কাছে। তিনি দীর্ঘদিন গান করছেন লোকগীতির কিংবদন্তি আবদুল আলীমের সাথে। তিনি গণমানুষের জন্য গান করেছেন। তিনি স্বাধীন বাংলা বেতারকেন্দ্রের শিল্পী ছিলেন   জনপ্রিয় গানসমূহ  মুজিব পরদেশী জনপ্রিয় গানগুলোর মধ্যে অন্যতম হল:   কলমে নাই কালি,   আমি বন্দী কারাগারে,  তোমায় আমি হলেম অচেনা,  আমার সাদা দিলে কাদা লাগাই গেলি রে বন্ধুয়া,  আমি যার লাগি হইলাম অনুরাগী গো প্রাণসজনী,  আমার জনম গেলো কাঁদিতে,  আমারে নি পড়ে তোমার মনে?  আমার সোনা বন্ধু রে  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ
কেন্দ্রীয় ইউরোপীয় সময় (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘণ্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।  বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।   ব্যবহার    কেন্দ্রীয় ইউরোপীয় গ্রীষ্মকাল সময়  নিম্নলিখিত দেশগুলো এবং শহরগুলো কেন্দ্রীয় ইউরোপীয় গ্রীষ্মকাল সময় এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।   আলবেনিয়া, ১৯৭৫ থেকে নিয়মিতভাবে  অ্যান্ডোরা, ১৯৮৪ থেকে নিয়মিতভাবে  অস্ট্রিয়া, ১৯৮০ থেকে নিয়মিতভাবে  বেলজিয়াম, ১৯৭৭ থেকে নিয়মিতভাবে (১৯১৬ পূর্বেতে এবং ১৯৪০ পর্যন্ত)  বসনিয়া ও হার্জেগোভিনা, ১৯৮৩ থেকে নিয়মিতভাবে  ক্রোয়েশিয়া, ১৯৮৩ থেকে নিয়মিতভাবে  চেক প্রজাতন্ত্র, ১৯৭৯ থেকে নিয়মিতভাবে  ডেনমার্ক (মেট্রোপলিটান), ১৯৮০ থেকে নিয়মিতভাবে  ফ্রান্স (মেট্রোপলিটান), ১৯৭৬ থেকে নিয়মিতভাবে  জার্মানি, ১৯৮০ থেকে নিয়মিতভাবে  জিব্রাল্টার, ১৯৮২ থেকে নিয়মিতভাবে  হাঙ্গেরি, ১৯৮০ থেকে নিয়মিতভাবে  ইতালি, ১৯৬৬ থেকে নিয়মিতভাবে  লিশ্‌টেনশ্‌টাইন  লুক্সেমবার্গ, ১৯৭৭ থেকে নিয়মিতভাবে  মেসিডোনিয়া, ১৯৮৩ থেকে নিয়মিতভাবে  মাল্টা, ১৯৭৪ থেকে নিয়মিতভাবে  মোনাকো, ১৯৭৬ থেকে নিয়মিতভাবে  মন্টেনেগ্রো, ১৯৮৩ থেকে নিয়মিতভাবে  নেদারল্যাণ্ডস (মেট্রোপলিটান), ১৯৭৭ থেকে নিয়মিতভাবে  নরওয়ে, ১৯৮০ থেকে নিয়মিতভাবে  পোল্যান্ড, ১৯৭৭ থেকে নিয়মিতভাবে  সান মারিনো, ১৯৭৬ থেকে নিয়মিতভাবে  সার্বিয়া, ১৯৮৩ থেকে নিয়মিতভাবে  স্লোভাকিয়া, ১৯৭৯ থেকে নিয়মিতভাবে  স্লোভেনিয়া, ১৯৮৩ থেকে নিয়মিতভাবে  স্পেন (ক্যানারি দ্বীপপুঞ্জ ব্যতীত), ১৯৭৪ থেকে নিয়মিতভাবে  সুইডেন, ১৯৮০ থেকে নিয়মিতভাবে  সুইজারল্যান্ড, ১৯৮১ থেকে নিয়মিতভাবে  ভ্যাটিকান সিটি, ১৯৬৬ থেকে নিয়মিতভাবে   অন্য দেশসমূহ  অন্য দেশের জন্য ইউটিসি+১ দেখুন।   আরও দেখুন   সময় অঞ্চল  ইউরোপীয় গ্রীষ্মকাল সময়  ইউটিসি+০০:২০ (আমস্টার্ডাম সময়)  ইউটিসি+০১:০০  অন্য দেশে এবং ভূখণ্ডে ইউটিসি+১ সময় অঞ্চল   বহিঃসংযোগ   German Time Act  Dutch Time Act   বিষয়শ্রেণী:সময় অঞ্চল বিষয়শ্রেণী:ইউরোপে সময়